Държавен вестник, бр. 54, 2025 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  54
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 103
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за несъстоятелност на физическите 
лица, приет от 51-вото Народно събрание на 
19 юни 2025 г.
Издаден в София на 27 юни 2025 г. 
Президент на Републиката: 
Румен Радев
Подпечатан с държавния печат.
Министър на правосъдието:
Георги Георгиев
ЗАКОН
за несъстоятелност на физическите лица
Г л а в а  п ъ р в а
ОБЩИ ПОЛОЖЕНИЯ
Раздел I
Основни разпоредби
Предмет
Чл. 1. Този закон урежда:
1. производството по несъстоятелност на 
физическите лица, които са неплатежоспо­
собни добросъвестни длъжници и желаят 
задълженията им към всички кредитори да 
бъдат удовлетворени в едно общо съдебно 
производство;
2. условията и реда за погасяване на задъл­
жения на добросъвестния длъжник след от­
криване на производство по несъстоятелност.
Изключения 
Чл. 2. (1) Законът не се прилага по отноше­
ние на физическите лица, които упражняват 
търговска дейност като еднолични търговци 
или упражняват стопанска дейност, занаят 
или свободна професия като предприемачи, 
когато имат задължения, произтичащи от 
упражняваната дейност, занаят или професия.
(2) В случай че за физическото лице са 
налице едновременно предпоставките за от­
криване на производство по несъстоятелност 
по този закон и по Търговския закон, прилагат 
се разпоредбите на Търговския закон.
Цел на производството по несъстоятелност 
Чл. 3. (1) Производството по несъстоя­
телност има за цел да осигури справедливо 
удовлетворяване на кредиторите и възможност 
за освобождаване на добросъвестния длъжник 
от заплащане на неудовлетворените вземания.
(2) В производството по несъстоятелност 
се вземат предвид интересите на кредиторите, 
длъжника и членовете на неговото семейство.
Раздел II
Основни принципи
Диспозитивно начало
Чл. 4. Съдебното производство започва по 
молба на добросъвестния длъжник. Длъж­
никът не е длъжен да иска откриване на 
производство по несъстоятелност.
Участие на кредиторите
Чл. 5. В производството по несъстоятел­
ност имат право да участват всички кредитори 
на длъжника.
Доброволно изпълнение
Чл. 6. В производството по несъстоятелност 
се разглеждат всички възможности за добро­
волно изпълнение на задълженията чрез план 
за погасяване или извънсъдебно споразумение 
между длъжника и кредиторите.
Добросъвестност 
Чл. 7. Длъжникът под страх от отговорност 
за вреди е длъжен да упражнява предоста­
вените му в този закон права добросъвестно 
и съобразно добрите нрави. Той е длъжен да 
изнася пред съда и синдика само истината 
за своето имущество, да оказва съдействие и 
да не препятства упражняването на правомо­
щията на съда и на синдика и да не създава 
опасност за интересите на кредиторите.
Г л а в а  в т о р а
УЧАСТНИЦИ И ОРГАНИ В ПРОИЗВОД­
СТВОТО ПО НЕСЪСТОЯТЕЛНОСТ
Раздел I
Длъжник
Неплатежоспособност 
Чл. 8. Неплатежоспособен е длъжник, кой­
то в продължение на повече от 12 месеца не е 
в състояние да изпълни изцяло или частично 
едно или повече изискуеми парични задъл­
жения на обща стойност над 10 минимални 
работни заплати.
Добросъвестност
Чл. 9. (1) Длъжникът има право да иска 
откриване на производство по несъстоятелност 
и да упражнява предвидените в този закон 
права, ако е добросъвестен. Добросъвестен е 
длъжникът, който поема задължения съобраз­
но своето имуществено състояние и доходи 
и който със своето поведение не уврежда 
интересите на кредиторите си.
(2) Не се счита за добросъвестен длъжник, 
който:
1. е осъждан за злоупотреба на доверие, 
за престъпление срещу кредиторите или за 
престъпление против финансовата, данъчна­